Fil 3:15 Paulus roep die gemeente van Filippi en ons op om so gesind te wees soos hy dit is. Soos hy dat in vers 14 beskryf het. Hy skryf nie net hoe dit met hom is nie. Hy weet dat wie so gesind is nie hom in die eerste plek volg nie maar dat jy dan Christus volg. Dat jy en ek dan in die spoor gaan wat die Gees vir ons wys.
Dan kom woorde wat daarop wys dat ons nie altyd dadelik dieselfde voel nie. In Christus se kerk sien ons dat mense op sekere punte verskillend voel en dink. As ons daaroor verder praat moet ons goed bedink dat dit dan nie kan gaan oor sake waaroor die Skrif hom duidelik uitspreek nie. Dit kan wees dat iemand in die gemeente nie die kennis het om dit te weet nie. Dan moet ons geduldig en rustig onderwys. Wie regtig in geloof leef, neem die duidelike onderwys van die Gees deur die Skrif aan. Dit is in ons tyd 'n baie belangrike punt. Baie mense rondom ons wat sê dat hulle Christen is, meen dat jy die Skrif op baie punte nie meer as beslissend in ons tyd kan aanvaar nie. Dit sou om God se liefde gaan en nie om die norme wat die HERE vir ons in die Skrif gegee het nie. Dit is 'n groot dwaling wat die duiwel vir mense vertel. Hoe erg is dit dat wolwe in skaapsklere in die kerke tot op die preekstoel dit kan vertel. As Paulus hier oor anders gesind wees, skryf gaan dit nie oor hierdie dinge nie. Dieselfde Paulus het naamlik deur die Gees ook geskryf; "Maar al sou ons of 'n engel uit die hemel julle 'n evangelie verkondig in stryd met wat ons verkondig het, laat hom 'n vervloeking wees." Gal 1:8